Bilbao Basket

Club Basket Bilbao Berri, S. A. D., Bilbao Basket izen herrikoia eta, babesletzagatik, Surne Bilbao Basket deitua, Bizkaiko hiriburuko saskibaloi talde profesionala da, gaur egun ACB ligan dagoena.ACB Ligaren webgunea Bilbao Arena kirol jauregian du egoitza.

 Historia 
2000. urteko martxoaren 7an sortua, ordurako desagertutako Caja Bilbao taldea ordezkatu zuen. Bilboko hiriak urte askoan izandako saskibaloi tradizioa berreskuratzeko asmoarekin eratua, Bizkaiko erakunde publikoen laguntza izan zuen, bai eta bestelako hainbat erakunderena ere, Bilboko Athletic Klubarena esaterako.
Hasierako denboraldian, LEB-2 mailan jokatzen hasi zen, eta bigarren denboraldian, 2001-2002an, igoerako kanporaketa jokatu ostean, zilarrezko mailara (LEB-1 liga) igotzea lortu zuen. Azkenik, 2003-2004 denboraldian Bilbao Basketek urrezko mailara, ACB Liga, igo egin zen. Taldearen izena, bere babesle garrantzitsuena den, Lagun Aro aseguru etxearengandik jaso zuen. Taldeak dituen bestelako babesleen artean, FEVE, El Correo, Bilboko Udala eta Bizkaiko Foru Aldundia daude.

2006-2007 denboraldirako Iurbentia izeneko eraikuntza-enpresa bihurtu zen babesle nagusia. Hala ere ez zen luzaro iraunEl Correo: La crisis de patrocinadores eta 2009ko uztailaren 24an Bizkaiko Foru Aldundiak ordezkatu eta Bizkaia Bilbao Basket hartu zuen izena. Akordio hori zela eta, taldeak egoitza tradizionala zuen La Casilla pabilioia utzi eta Bilbao Exhibition Centre eraikinean dagoen Bizkaia Arena hartu zuen pabilioitzatEl Correo: 'Bizkaia Bilbao Basket'. Azkenik, 2010 urtetik aurrera Miribilla auzoan dagoen Bilbao Arenan jokatu ohi duelarik.

2009/10 denboraldia seigarrena izango da ACB Ligara igo zenetik. Denboraldiaz-denboraldia taldea koskortu egin da Ligan.

Gaur egun, Bilbao Basketek ACB Ligan jokatzen du, liga honetako aurrekontu txikienetarikoa duelarik. Taldeak normalki Etxetxuko udal pabiloian jolasten zuen, baina 2005-2006 denboraldian, Saski Baskoniaren aurka Bizkaia Arenan jolastu zuen, Bilbao Exhibition Centreren pabiloian alegia. Partiduan 12.500 ikusle izan ziren, eta Saski Baskonia taldea garaitzea lortu zuten.

BEC bertan eta 2007ko urtarrilaren 6an Bilbao Basketek Saski Baskonia taldearen aurka jokatu eta ACB Ligako partida batean izandako ikusle gehien izan zituen, hau da, 15.41415.414 espectadores.

Bilbao Basketek bere etxeko norgehiagokak, Etxetxuko Udal pabiloian jokatzen zituen, pabiloiak guztira 5.200 ikuslerentzako edukiera daukaWebgune ofiziala. Dena den, 2006an, Miribillako auzoan 10.000 ikusleentzako pabiloi berria eraikitzeko erakundeen arteko akordioa sinatu zen. Pabiloi berriarekin batera Miribillako auzoaren kiroldegi berria eraiki zen, eta lanak 2010. urterako amaitu zituzten.

2008/09 denboraldian lehendabizikoz Europa mailako txapelketan parte hartzea lortu zuen: Eurocupen hain zuzen ere. Bertan Final Eight jokatuDeia: Una trayectoria a la carrera  eta finalaurrekoan kanporatu zuten.

2010-2011 izan zen taldearen urterik onena. Bizkaia Bilbo Basket bihurtu zen, aldundiarekin 1,9 milioi euroko babes akordioa sinatuta. Bilbo Arenan jokatzen hasi zen sasoi horretan, eta lanek izan zuten bi urteko atzerapenaren ondoren, aldundiak 45 milioi euroko pabiloi bat eraiki zuen Miribilla auzoan, 10.000 eserlekuz eta kiroldegi batez ere hornitua. Sasoi hartan ligako txapeldunorde izan zen, Bartzelonaren aurka 3-0 galdu zuen finalean, eta Euroligarako sailkatu zen. 2011-2012a ere gozoa izan zen, 11 milioi euroko aurrekontua eta CSKA Moskuren aurka galduriko Euroligako final-laurdenetako kanporaketa. Bilbo Basket Europako elitean zen, baina aurrerantzean ezer ez zen berdina izango.

2012-2013 urtean hasi ziren arazo larriak. Bizkaiko Foru Aldundiak 1,9 milioi euroko babesa kendu zuen, eta taldeak Eurokopako finala galdu zuen. Irabazi izan balu, Euroligarako sailkatuko zen berriz. Baina ez zuten behar adina diru, eta Bizkaiko Aldundiak 5,2 milioi euroko erreskatea egin behar izan zuen ekainean. Ogasunarekin zituen zorrak barkatu, eta hainbat publizitate kontratu aurreratu zituen. Gerora, Jose Luis Bilbao orduko Bizkaiko ahaldun nagusia ikertua izan zen laguntza haiengatik, baina fiskaltzak kasua artxibatu zuen aurtengo otsailean.

Taldeak kostuak murriztu beharra zeuzkan 2013-2014rako, baina ez zuen lortu. Onarturiko aurrekontua diru sarrera errealak baino askoz handiagoa izan zen. Jokalariak, ogasuna, zuzendaritzako kideak... Hartzekodunak asko ziren. 2014ko urtarrilean, Gorka Arrinda kontseilariak jakinarazi zuen 1,5 milioi euro behar zituela jokalarien soldata ordaintzeko. Jokalariek ere greba mehatxua egin zuten. Taldeak ez zuen babesle sendorik. Krisi hark akzioak saltzera behartu zuen Gorka Arrinda. Mezua argia zen: hura taldean zegoen bitartean zaila izango zen Bizkaian babesleak aurkitzea.

2014ko udan, eta zorrak tarteko, ACB ez zion ligan izena ematen utzi Bilbo Basketi. Beste taldeek neurria berretsi zuten bileran —ACBko egutegia Bilbo Basket gabe ere zozkatu zuten—, baina, azkenean, Espainiako Kirol Auzitegiaren ebazpen batek Bilbo Basket onartzera behartu zuen ACB. Bilboko taldeak bideragarritasun plan zorrotza jarri zuen martxan, jokalari, hartzekodun eta Ogasunarekin zituen zorrak apurka kitatuz joateko.

Aurrekontu murrizketa kirol mailan sumatu zen, eta aurreko bi sasoietan (2015-2016 eta 2016-2017) 10. postuan bukatu zuen. 2015-2016an, halere, ikusle gehien bildu zuen ACBko pabiloia izan zen Miribilla. Arazo ekonomikoak zuzentzeko bidean zeudela zirudien, baina, 2016ko udan, milioi bat euroko mailegua eskatu behar izan zion Caja Rural bankuari.

2017-2018 sasoia izan da okerrena kirol mailan, eta bulegoetan ere gogorra izan da. Ia sei milioi euroko zorra zuen taldeak, hirutik gora Ogasunarekin atzeraturiko ordainketak ziren, eta hiru soldata zor zaizkie jokalariei. LEBera jaistean, taldeak 1,4 milioi jasoko zituen jaitsiera funtsetik.

Diru-sarrera horri esker, talde lehiakorra egin ahal izan zuten LEB mailan eta urte txukuna egin. Mumbruk, bere lehen urtean entrenatzaile bezala, hartu zuen taldearen gidaritza eta ondo atera zitzaion. Denboraldian zehar taldea ondo joan zen eta bigarren postua lortu eta gero, playoffetarako sailkatu ziren. Final laurdenetan Palentzia hartu zuten mendean eta ondoren Bilbao Arenan jokatutako Final Fourrean taldeak igoera lortu zuen Melilla eta Palma garaituz.

LEB Ligan denboraldi ona egin ondoren, Bilbao Basketek jokalari gehienak mantentzea eta aldaketa gehiegi ez egitea erabaki du. Nahiz eta ligako aurrekonturik baxuena izan, gizon garrantzitsuak batu zaizkie beltzezko gizonei, hala nola Ondřej Balvín, Rafa Martínez eta Axel Bouteille, igoeraren egileetako batzuekin batera. Sentsazioak onak ziren, baina ez du denbora askorik ematen taldearen erreakzioa ikusteko, koronabirusaren pandemiaren ondorioz mundu osoko kirol lehiaketa gehienak bertan behera geratzen baitira, besteak beste, ACB Liga.

2020-21 denboraldia jokalari garrantzitsuen galerarekin hasten zen, Ben Lammers edo Emir Sulejmanović kasu, eta emaitza txarrek taldea LEB mailara ia jaistea eragiten zuten, baina azkenean maila mantentzea lortu zuen bere azken partidan Joventuti aise irabazi ondoren. Bestalde, 2021-22 denboraldian, hasiera txarra izan arren, taldeak ACBko Playoffetan sartzetik garaipen batera geratzea lortu zuen. Kirol mailan denboraldi ona egin ondoren, Alex Mumbru entrenatzaileak klubarekin zuen kontratua ez berritzea erabaki zuen eta aulkiaren buruan lau denboraldi eman zituen.

2025ean taldeak ezin hobeto biribildu zuen klubaren sorreraren 25. urteurrena. FIBAren Europako Kopa irabazi zuten, finalean PAOK Tesalonika garaituta. Hala, bilbotarrek beren historiako (eta baita bizkaitar talde profesional bateko) lehen nazioarteko titulua lortu zuten, eta mugarri bat ezarri. Galdu egin zuten itzulerako partida (84-82), baina joanekoan lortutako emaitzak ahalbidetu zien txapeldun izatea, zazpi punturen aldeagatik irabazi baitzuten Miribillan (72-65).

 Jokalariak 

Bere partaide izan diren artean aipagarri dira, Txus Bidorreta, maila guztiak igotzea lortu dituen entrenatzailea; Javi Salgado kapitaina, taldean zegoen bilbotar bakarra, Santutxukoa. Eta Fred Weis, 2005eko Eurobasketean Frantziarekin brontzezko domina eskuratu zuen jokalaria. Horrez gain, Fred Weis 2005-2006 denboraldian erasoan errebote gehien hartu zituen ACB Ligako jokalaria izan zen, eta aldi berean tapoi jartzailerik nabarmenena.

 2025/2026 denboraldiko taldea 

 Kirol ibilbidea 
 Urtea  Liga  ACB Kopa  Superkopa    Europa  Besterik2000-01LEB 2: 13.a     2001-02LEB 2: 1.aLEB 2: 1.a    2002-03LEB 1LEB 1: 2.a    2003-04LEB 1: 1.aLEB 1: final 1/2    2004-05ACB, 14.a     2005-06ACB, 15.a     2006-07ACB, 10.a     2007-08ACB, 6.afinal 1/2 2.a   2008-09ACB, 8.a   Eurocup: final 1/2  2009-10ACB, 9.afinal 1/4   Eurocup: final 1/2  2010-11ACB, 2.afinal 1/4    2011-12ACB, 6.a final 1/2  Euroliga: final 1/4 Euskal Kopa, 2.a2012-13ACB, 6.afinal 1/4  Eurocup: 2.a Euskal Kopa, 1.a2013-14ACB, 14.a final 1/2   Eurocup: 1/32 2014-15ACB, 4.afinal 1/4     2015-16ACB, 10.afinal 1/2    Eurocup: 1/32 2016-17ACB, 10.a    Eurocup: multzoa 2017-18ACB, 17.a (jaitsi)     Eurocup: multzoaEuskal Kopa, 1.a2018-19LEB Oro, 2.a (igo) LEB Kopa: 2.a   Euskal Kopa, 1.a2019-20¹ACB, 6.a final 1/4    Euskal Kopa, 2.a2020-21 ACB, 17.a      Champions League: multzoan Euskal Kopa, 2.a2021-22 ACB, 9.a      Euskal Kopa, 1.a2022-23 ACB, 12.a      Champions League: final 1/16Euskal Kopa, 2.a2023-24 ACB, 13.a     Europe Cup: final 1/22024-25 ACB, ?      Europe Cup: 1.a 
 ¹ 2019-20 denboraldian COVID-19 pandemiaren erruz fase erregularra eten eta azken fase bat jokatu zen. Bilbao Basket A taldeko 6.a izan zen.

 Palmaresa 
 Espainian: 3 
 ACB Liga (0):
 finalista 2011n.
 Superkopa (0):
 finalista 2007an.
 Behe mailatan 
 LEB Oro (1): 2003-04
 LEB Oro Kopa (0): finalista 2003 eta 2019an
 LEB Plata (1): 2001-02
 LEB Plata Kopa (1): 2001-02

 Nazioartean: 1 
 FIBA Europe Cup (1):
 Txapelduna: 2025
 Eurocup (0):
 finalista: 2013an.

 Euskal Herrian: 3 
 Euskal Kopa (3): 2012, 2017, 2018

 Entrenatzaileak 

 Urteak Izena Herrialdea2000-2001Txutxo Sanz2001Pedro Zorrozua2001-2010Txus Bidorreta2010-2013Fotis Katsikaris2013-2014Rafa Pueyo2014-2016Sito Alonso2016-2017Carles Durán2017-2018Veljko Mršić2018Jaka Lakovič2018-2022Àlex Mumbrú2022-egunJaume Ponsarnau

 Janzkera eta babesle nagusiak 

+ JanzkeraDenboraHornitzailea2000 - 2004Athletic Club Sportswear 2004 - 2007Mercury2007 - 2011Astore 2011 - 2015KON Sports 2015 - 2018Erreà 2018 - 2019Pentex2019 - egunHummel

+ BabesleaDenboraBabesle nagusia2003 - 2004Bizkaiko Foru Aldundia2004 - 2007Lagun Aro2007 - 2009Iurbentia2009 - 2012Bizkaiko Foru Aldundia2011 - 2012Gescrap2012 - 2013Uxue2014 - 2015WISeKey2015 - 2016Dominion2017 - 2021RETAbet2021 - egunSurne

 Kirol-lagunarteak 
Klubak egun hamabi kirol-lagunarte ditu. Lehendabizikoa "Hirukoa" izan zen, gero "Bidorreta" eta "Javi Salgado" sortu zuten. Frédéric Weisek "2.18" izenekoa eta Marko Banicek berea ere izan zituzten. Azken biak "La Casilla", "Erandioko Bilbao Basket" eta "Turín 09" dira. "Deabruak", "Gure Toki Berria Fotis Katsikaris", Bilbao Basketeko lagunarte ofiziala, "Miribilla efektua" deitua, eta, azkenezkoz, "Arantxapel" izan dira azkenak.

 Ikus, gainera 
 Bilboko saskibaloi taldeen ibilbide historikoa

 Erreferentziak 

 Kanpo estekak 
  Bilbao Basketen webgune ofiziala